कई दिनों तक मैने उस किताब को बड़ी ही शिदद्त से पढ़ा और मैंने जाना कि मुझे रिजेक्शन इसलिए मिला क्योंकि मैं खुद को लेकर बहुत नेगेटिव थी और हमेशा नेगेटिव लोगों और उनके कमेंट्स को मैंने खुद पर हावी होने दिया। मेरी गलती को मैं अब तक समझ चुकी थी। किताब पढ़कर मैं जान पाई कि शब्द, विचार और कर्म जब एक ही दिशा में काम करते हैं तो आपको मनचाही चीज हासिल करने से कोई नहीं रोक सकता। इसे आसान भाषा में आपको समझना होगा। दरअसल यह किताब कोई जादू रातों रात नहीं करती यह आपको नियमित, लगातार कठिन परिश्रम करने और पाॅजिटिव माइंडसेट बनाए रखने के लिए प्रेरित करती है। तो बताइए रिजेल्ट भी पॉजिटिव होगा ही ना। किताब पढ़ने के साथ ही मैंने खुद में बहुत से बदलाव महसूस किए। तब तक मैं खुद पर बहुत ज्यादा विश्वास करने लगी थी। मेरा आत्मविश्वास का स्तर दिन प्रतिदिन बढ़ रहा था। इसी के चलते मुझे उदयपुर के पेसिफिक इंस्टीट्यूट के जर्नलिज्म विभाग में लेक्चरर की नौकरी भी मिल गई। हालांकि मेरा सपना सिर्फ एंकर बनना ही था। लेकिन खुद को तैयार करने के लिए इन सभी नौकरियों ने मेरी मदद की। मैं अपने आवाज को सभी तक पहुंचाना चाहती थी। हर दिन इसी के बारे में सोचती थी। कल्पनाओं में खुद को एंकरिंग करते देखती थी। फिर एक दिन अखबार के माध्यम से मुझे आकाशवाणी में युववाणी प्रोग्राम में वैकेंसी का पता चला। अॉडिशन देते ही मेरा वहां भी सलेक्शन हो गया। इसी के साथ मैं आकाशवाणी में भी प्रोग्राम देने लगी। ये वही मैं थी जिसकी आवाज कभी भी प्रभावशाली नहीं हुआ करती थी। और आकाशवाणी के जरिए पूरा शहर मेरी आवाज सुन पा रहा था। बेहतरीन दिनों के लिए बुरे दिनों से लड़ना पड़ता है। मेरा वही दौर चल रहा था। अब मैं उदयपुर शहर के एक लोकल चैनल में एंकरिग भी करने लगी थी। पूरे शहर में मेरी आवाज और मेरी अपीयरेंस के चर्चे होने लगे थे। यह सिर्फ और सिर्फ कठिन परिश्रम और खुद में भरोसा करने से हुआ। मैं खुद से बहुत प्यार भी करने लगी थी। यह सब पाकर मैं दिन में कई बार भगवान का शुक्र अदा करती थी। द सीक्रेट बुक का अहम सिद्धांत है कि जितना आप कृतज्ञ होते हो उतनी ही तेजी से आपके सपने पूरे होते चले जाते हैं।